**LĪGUMS Nr. 8.3/1039**

Rēzeknē 2018.gada 3.oktobrī

**Rēzeknes novada pašvaldība**,reģistrācijas Nr.90009112679, turpmāk – **Pasūtītājs**, no vienas puses, un **sabiedrība ar ierobežotu atbildību “V.J.M. BŪVE”**, reģistrācijas Nr.42403032196, turpmāk – **Būvdarbu veicējs**, no otras puses, abi kopā vai katrs atsevišķi turpmāk arī **Puses** vai **Puse**, pamatojoties uz Pasūtītāja rīkotā atklāta konkursa „Autoceļa Nr.5627 Litavnieki – Jupatovka 1,895 km Rēzeknes novada Griškānu pagastā pārbūve” Eiropas Reģionālās attīstības fonda (ERAF) programmas „Izaugsme un nodarbinātība” 5.6.2. specifiskā atbalsta mērķa „Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” Latgales programmas „Projekti Latgalē un Alūksnes novadā” projekta „Industriālo teritoriju tīklojuma izveide uzņēmējdarbības veicināšanai Rēzeknes pilsētas, Rēzeknes un Viļānu novados”ietvaros (identifikācijas Nr. RNP 2018/21) rezultātiem un Būvdarbu veicēja iesniegto piedāvājumu, turpmāk – **Piedāvājums**, noslēdz šādu līgumu, turpmāk – **Līgums**:

1. **Līgumā lietotie termini**
	1. **Būvuzraugs** – persona, kura pārstāv Pasūtītāju, un Pasūtītāja vārdā ir pilnvarota uzraudzīt būvdarbu izpildes gaitu, tās atbilstību Līgumam, būvprojektiem, būvnormatīviem, citiem normatīvajiem aktiem un Pasūtītāja interesēm. Būvuzraugs ir tiesīgs iepazīties ar Būvdarbu veicēja izstrādāto dokumentāciju un darbu izpildi, pieprasīt skaidrojumus par to, saņemt Pasūtītājam adresētu informāciju, apturēt būvniecību, veikt citas Līgumā un normatīvajos aktos noteiktās darbības.
	2. **Būvdarbu vadītājs** – Pasūtītāja apstiprināts Būvdarbu veicēja pārstāvis, kurš kā sertificēts atbildīgais būvdarbu vadītājs nodrošina būvdarbu izpildi atbilstoši Latvijas Republikas normatīvajiem aktiem, būvprojektiem un Līgumam, un kurš pārstāv Būvdarbu veicēju attiecībās ar Pasūtītāju.
	3. **Būvobjekts** – visi būvprojektā minētie būvējamie objekti (būves) ar tiem piegulošo teritoriju un būviekārtām.
	4. **Būvprojekts** – būvniecības ieceres īstenošanai nepieciešamo dokumentu, rasējumu un teksta materiālu kopums.
	5. **Tāme** – Līgumam pievienotais Būvdarbu veicēja sagatavotais izmaksu aprēķins atbilstoši Būvprojektam un Piedāvājumam.
2. **Līguma priekšmets**
	1. Ar Līgumu Pasūtītājs uzdod un Būvdarbu veicējs apņemas veikt autoceļa Nr.5627 Litavnieki – Jupatovka 1,895 km Rēzeknes novada Griškānu pagastā pārbūvi projekta „Industriālo teritoriju tīklojuma izveide uzņēmējdarbības veicināšanai Rēzeknes pilsētas, Rēzeknes un Viļānu novados” ietvaros, turpmāk – Būvdarbi, atbilstoši Būvprojektam, Līguma prasībām, Piedāvājumam, Laika grafikam un Latvijas Republikas būvnormatīvu un citu Latvijas Republikas normatīvo aktu prasībām.
	2. Būvdarbu veicējs Būvdarbus veic ar savu darbaspēku, darba rīkiem un ierīcēm, un ar materiāliem, kuru vērtība ir ierēķināta Līguma cenā.
	3. Izpildot Būvdarbus, Būvdarbu veicējs ievēro Līgumā un tā pielikumos iekļautos noteikumus, kas ir viens otru savstarpēji papildinoši un ir Līguma neatņemamas sastāvdaļas. Ja Līguma un tā pielikumu noteikumos konstatē pretrunas, tad dokumentu prioritāte ir šāda:

2.3.1. Līgums;

2.3.2. Būvprojekts (Līguma 1.pielikums);

2.3.3. Būvdarbu apjomu saraksts (Līguma 2.pielikums);

2.3.4. Piedāvājums (Līguma 3.pielikums).

1. **Būvdarbu veikšana**
	1. Būvdarbu veicējs nodrošina savlaicīgu un kvalitatīvu Būvdarbu veikšanu. Būvdarbu veicējs Būvdarbus pilnībā veic un nodod Būvobjektu Pasūtītājam Līguma 10.2.punktā noteiktajā Līguma izpildes termiņā.
	2. Būvdarbu veicējs Būvdarbus **uzsāk 14** (četrpadsmit) **dienu laikā** no būvatļaujas saņemšanas un veic tos Laika grafikā noteiktajos termiņos.
	3. Būvdarbu veicējs veic visas darbības, kas saskaņā ar Latvijas Republikas normatīvajiem aktiem ir nepieciešamas, lai pilnībā pabeigtu Būvdarbus.
	4. Pasūtītājs saņem ar Būvdarbu veikšanu saistītās atļaujas un pirms Būvdarbu uzsākšanas izsniedz Būvdarbu veicējam būvatļauju ar atzīmi par Būvdarbu uzsākšanai izvirzīto nosacījumu izpildi (kopija) un Būvprojektu.
	5. Būvdarbu veicējs veic nepieciešamās darbības Būvdarbu sagatavošanai. Būvdarbu sagatavošanas procesā veicami nepieciešamie organizatoriskie pasākumi, kā arī darbi būvlaukumā un ārpus tā, lai nodrošinātu Būvdarbu sekmīgu norisi un visu Būvdarbu dalībnieku saskaņotu darbību.
	6. Detalizētākus rasējumus var izstrādāt arī Būvdarbu gaitā, un tie saskaņojami ar Būvprojekta izstrādātāju un Pasūtītāju.
	7. Kad nosprausta ceļa trase, bet Būvdarbi vēl nav uzsākti, Būvdarbu veicējs veic visus būvniecības ieceres teritorijas aizsardzības darbus pret nelabvēlīgām dabas un ģeoloģiskām parādībām (piemēram, applūšanu, noslīdeņiem), kas paredzēti Autoceļu un ielu būvnoteikumu 121.punktā minētajā darbu veikšanas projektā.
	8. Pirms būvdarbu uzsākšanas Būvdarbu veicējs iezīmē un norobežo bīstamās zonas, nosprauž esošo pazemes inženiertīklu un citu būvju asis vai iezīmē to robežas, kā arī nodrošina transportam un gājējiem drošu pārvietošanos un pieeju esošajām ēkām un infrastruktūras objektiem.
	9. Pirms Būvdarbu uzsākšanas Pasūtītājs nodod un Būvdarbu veicējs pieņem būves vietu (atjaunojamo būves daļu). Būves vietas nodošanas aktā, kas tiek sastādīts atbilstoši 2.pielikumam Ministru kabineta 2014.gada 14.oktobra noteikumiem Nr.633 „Autoceļu un ielu būvnoteikumi”, nosaka Būvdarbu veicēja atbildību par satiksmes organizēšanu, kā arī par būves vietas uzturēšanu Līgumā paredzētajā apjomā.
	10. Būvobjektā Būvdarbu veicējs nodrošina un uzstāda būvtāfeli, kurā ir informācija par projektu, finansējuma avotiem, būvdarbu veicēju, būvuzraugu saskaņā ar normatīvajiem aktiem un vadlīnijām Eiropas Savienības prasību ievērošanai Eiropas Savienības struktūrfondu publicitātes pasākumu nodrošināšanai, atspoguļojamo informāciju saskaņojot ar Pasūtītāju. Būvtāfele ierīkojama uz metāla kājām. Būvtāfeļes izmaksas iekļaujamas finanšu piedāvājumā virsizdevumu daļā.
	11. Būvdarbu veicējs Būvdarbos izmanto Būvprojektam un Līguma prasībām atbilstošus Piedāvājumā norādītos būvizstrādājumus un iekārtas. Citu būvizstrādājumu un iekārtu izmantošana iepriekš jāsaskaņo ar Pasūtītāju, šāda saskaņošana neietekmē Būvdarbu veikšanas termiņus, ja citu būvizstrādājumu un iekārtu izmantošanas ierosinātājs ir Būvdarbu veicējs. Būvdarbu veicējs ievēro būvizstrādājumu ražotāja noteiktos standartus un instrukcijas.
	12. Būvdarbu veicējs nav tiesīgs bez saskaņošanas ar Pasūtītāju veikt Piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs var prasīt personāla un apakšuzņēmēja viedokli par nomaiņas iemesliem.
	13. Būvdarbu veicējam ir pienākums saskaņot ar Pasūtītāju papildu personāla iesaistīšanu Līguma izpildē. Pasūtītājs nepiekrīt Piedāvājumā norādītā personāla nomaiņai, ja piedāvātais personāls neatbilst iepirkuma procedūras dokumentos personālam izvirzītajām prasībām.
	14. Pasūtītājs nepiekrīt Piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:

3.14.1.piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;

3.14.2. tiek nomainīts apakšuzņēmējs, uz kura iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma [42.panta](https://likumi.lv/doc.php?id=287760#p42) pirmajā daļā minētajiem pretendentu izslēgšanas gadījumiem;

3.14.3. piedāvātais apakšuzņēmējs, kura veicamo būvdarbu vērtība ir vismaz 10% (desmit procenti) no kopējās iepirkuma līguma vērtības, atbilst Publisko iepirkumu likuma [42.panta](https://likumi.lv/doc.php?id=287760#p42) pirmajā daļā minētajiem pretendentu izslēgšanas gadījumiem;

3.14.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.

 3.15. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.

3.16. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma (turpmāk PIL) [42.panta](https://likumi.lv/doc.php?id=287760#p42) noteikumus. PIL [42.panta](https://likumi.lv/doc.php?id=287760#p42) trešajā daļā minētos termiņus skaita no dienas, ka lūgums par apakšuzņēmēja nomaiņu iesniegts pasūtītājam.

3.17. Pasūtītājs pieņem lēmumu atļaut vai atteikt Būvdarbu veicēja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar PIL 62.panta noteikumiem.

* 1. Būvdarbu veicējs nodrošina visas Būvdarbu izpildes procesā nepieciešamās dokumentācijas sagatavošanu un iesniegšanu Pasūtītājam, tai skaitā Latvijas datu centrā reģistrēto izbūvēto ceļu izpildmērījumu iesniegšanu pie ceļu nodošanas.
	2. Pasūtītājs un Būvdarbu veicējs Līguma izpildes gaitā katru nedēļu vai pēc vajadzības rīko sanāksmes. Sanāksmēs Pasūtītāju pārstāv Būvuzraugs, Būvprojekta autora pārstāvis un norīkots Pasūtītāja pārstāvis, Būvdarbu veicēju pārstāv pilnvarots pārstāvis un Būvdarbu vadītājs (Būvdarbu veikšanas laikā). Sanāksmē piedalās arī citas personas pēc Pasūtītāja un Būvdarbu veicēja ieskatiem. Sanāksmes tiek protokolētas.
	3. Būvdarbu veicējs reizi mēnesī līdz 5.datumam iesniedz Būvuzraugam un Pasūtītājam izpilddarbu aktus par iepriekšējā mēnesī faktiski veiktajiem Būvdarbiem (turpmāk – Būvdarbu nodošanas – pieņemšanas akts). Pirms Būvdarbu veicējs iesniedz izpilddarbu aktus Pasūtītājam, tiem jābūt saskaņotiem un akceptētiem no Būvuzrauga puses. Būvuzraugs vai Pasūtītājs 3 (triju) darbdienu laikā no Būvdarbu nodošanas – pieņemšanas akta saņemšanas dienas to paraksta vai arī nosūta Būvdarbu veicējam motivētu atteikumu pieņemt Būvdarbus. Būvdarbu nodošanas – pieņemšanas akts ir pamats ikmēneša maksājumu izdarīšanai saskaņā ar Līgumu, taču tas neierobežo Pasūtītāja tiesības noraidīt ar ikmēneša aktu pieņemtos Būvdarbus, veicot Būvobjekta pieņemšanu.
	4. Ja Būvdarbu veikšanas laikā Būvdarbu veicējam ir radušies fiziski šķēršļi vai apstākļi, kurus tas, kā pieredzējis un kvalificēts būvdarbu veicējs iepriekš nevarēja paredzēt, tad viņam ir tiesības, iepriekš saskaņojot ar Pasūtītāju minēto šķēršļu likvidēšanas metodi un izmaksas (ievērojot iepirkumu tiesisko regulējumu), saņemt Būvdarbu izpildes termiņa pagarinājumu, kas atbilst radušos šķēršļu vai apstākļu darbības ilgumam. Būvdarbu veicējam ir tiesības uz Būvdarbu izpildes termiņa pagarinājumu tikai Līguma 3.22.punktā noteiktajos gadījumos.
	5. Būvdarbu veicēja lūgums par Būvdarbu izpildes termiņa pagarinājumu ir atzīstams par pamatotu, ja:
		1. kompetenta valsts vai pašvaldības institūcija, Pasūtītājs vai Būvuzraugs ir kavējis vai apturējis Būvdarbu veikšanu no Būvdarbu veicēja neatkarīgu iemeslu dēļ;
		2. Būvdarbu izpilde ir kavēta trešo personu rīcības dēļ. Pasūtītājs izvērtē iesniegtos pierādījumus (ja tādus ir pieprasījis) vai faktisko situāciju, kas pierāda trešo personu darbību/bezdarbību, kuras rezultātā Būvdarbu veicējs nav varējis laicīgi veikt Būvdarbus, un pieņem lēmumu atļaut vai aizliegt Būvdarbu izpildes termiņa pagarinājumu saskaņā ar šī punkta noteikumiem;
		3. Būvdarbu veikšanu ir kavējuši no statistiski vidējiem būtiski atšķirīgi nelabvēlīgi klimatiskie apstākļi. Pasūtītājs izvērtē iesniegtos pierādījumus, kas apliecina būtiski atšķirīgu nelabvēlīgo apstākļu esamību/neesamību, vai arī izvērtē konkrēto faktisko situāciju un pieņem lēmumu atļaut vai aizliegt Būvdarbu izpildes termiņa pagarinājumu saskaņā ar šī punkta noteikumiem;
		4. Būvdarbu veikšanas procesā ir radušās izmaiņas, kuru rezultātā ir radušies papildus darbi, kas izpildāmi Līguma ietvaros, veicamie papildus darbi ietekmē kopējo Līgumā noteikto Būvdarbu izpildes termiņu, ja šo darbu neesamība būvprojektā kavē Būvdarbu pabeigšanu un Objekta nodošanu ekspluatācijā;
		5. Līguma izpildes termiņa pagarināšanu prasa citi apstākļi, kas saistīti ar veicamo darbu specifiku.
	6. Būvdarbu veicējam nav tiesību uz Būvdarbu izpildes termiņa pagarinājumu, ja:
		1. tiek veiktas tehniskā risinājuma izmaiņas, bet tās neietekmē iespēju veikt citus darbus un nav konstatēta dīkstāve;
		2. būvniecības laikā Būvobjektā nodarbināto skaits ir mazāks, nekā Līgumam pievienotajā Būvdarbu izpildes grafikā;
		3. tas saistīts ar nekvalitatīvu būvmateriālu pārbūvi vai kļūdām Būvdarbu veikšanai izvēlētajā tehnoloģijā, kas prasa veikt papildus darbus;
		4. Būvdarbu veicēja mezglu izstrādes rasējumi, materiālu saskaņošana nav veikta savlaicīgi, nav ievērtēti materiālu piegādes termiņi;
		5. Būvdarbu veikšana aizkavēta jebkādu citu iemeslu dēļ, kas attiecināmi uz Būvdarbu veicēju.
	7. Lai saņemtu Būvdarbu izpildes termiņa pagarinājumu, Būvdarbu veicējs rakstveidā iesniedz Pasūtītājam atbilstošu lūgumu, norādot apstākļus, uz kuriem lūgums balstīts, kā arī nepieciešamo termiņu. Pasūtītājs ir tiesīgs pieprasīt papildu informāciju, kas nepieciešama lūguma izskatīšanai, kas Būvdarbu veicējam nekavējoties jāiesniedz. Pasūtītājs izskata minēto lūgumu 10 (desmit) dienu laikā pēc visas nepieciešamās informācijas saņemšanas un rakstveidā sniedz atbildi par lēmumu pagarināt vai nepagarināt Būvdarbu izpildes termiņu. Pagarinot Būvdarbu izpildes termiņu, Pasūtītājs ir tiesīgs to noteikt mazāku, nekā prasīts lūgumā, pamatojot savu lēmumu par izpildes termiņa samazinājumu.
	8. Pēc Būvdarbu pabeigšanas, kad Būvobjekts ir gatavs pieņemšanai ekspluatācijā, Būvdarbu veicējs par to rakstiski paziņo Pasūtītājam. Pasūtītājs 3 (triju) darbdienu laikā veic Būvobjekta iepriekšējo apskati. Ja iepriekšējās apskates laikā Pasūtītājs konstatē Būvdarbu veicēja veikto Būvdarbu neatbilstību Līgumā vai Latvijas Republikas normatīvajos aktos noteiktajām prasībām, konstatē, ka Būvdarbi nav pilnībā pabeigti, vai konstatē citus trūkumus, tajā skaitā izpilddokumentācijas neesamību vai tās nepilnības, Būvdarbu veicējs uz sava rēķina Pasūtītāja noteiktajā termiņā novērš Pasūtītāja konstatētos trūkumus vai pilnībā pabeidz Būvdarbus. Ja iepriekšējās pārbaudes laikā trūkumi netiek konstatēti, tiek veikta Būvobjekta pieņemšana ekspluatācijā Latvijas Republikas normatīvajos aktos noteiktajā kārtībā.
	9. Pirms Būvobjekta pieņemšanas ekspluatācijā Būvdarbu veicējs nodod Pasūtītājam tehnisko izpildes dokumentāciju.
	10. Būvdarbu veicējs pēc Pasūtītāja pilnvarojuma veic darbības atzinumu par Būvobjekta gatavību pieņemšanai ekspluatācijā saņemšanai.
	11. Ja pirms objekta nodošanas ekspluatācijā tiek konstatēti defekti, kuru novēršana nav lietderīga, tad Puses var savstarpēji vienoties par defektu nenovēršanu, piemērojot līgumsodu 20% (divdesmit procentu) apmērā no konkrēto būvdarbu vērtības.
	12. Ja Būvobjekta pieņemšanas ekspluatācijā laikā būvvalde konstatē Būvdarbu veicēja veikto Būvdarbu neatbilstību Līgumā vai Latvijas Republikas normatīvajos aktos noteiktajām prasībām vai konstatē citus trūkumus, Būvdarbu veicējs uz sava rēķina Pasūtītāja noteiktajā termiņā novērš būvvaldes konstatētos trūkumus. Pēc tam tiek veikta atkārtota Būvobjekta pieņemšana ekspluatācijā. Būvobjekta pieņemšanu ekspluatācijā apliecina Latvijas Republikas normatīvajos aktos noteiktajā kārtībā sastādīts un parakstīts akts par objekta pieņemšanu ekspluatācijā.
	13. Pēc Būvobjekta pieņemšanas ekspluatācijā Pasūtītājs pieņem Būvobjektu, Pasūtītājam un Būvdarbu veicējam parakstot Būvobjekta nodošanas – pieņemšanas aktu.
	14. Būvdarbu veicējs pirms Būvobjekta nodošanas – pieņemšanas akta parakstīšanas atbrīvo Būvobjektu un būvlaukumu, tostarp izved būvgružus.
	15. Akta par Būvobjekta pieņemšanu ekspluatācijā, kā arī Būvobjekta pieņemšana neatbrīvo Būvdarbu veicēju no atbildības par Būvobjekta defektiem, kuri atklājas pēc Būvobjekta pieņemšanas.
	16. Izpildīto Būvdarbu pieņemšanu un būves nodošanu – pieņemšanu ekspluatācijā veic saskaņā ar Ministru kabineta 2014.gada 14.oktobra noteikumiem Nr.633 „Autoceļu un ielu būvnoteikumi”. Ar Līgumu Būvdarbu veicējs ir pilnvarots Pasūtītāja vārdā ar iesniegumu vērsties institūcijās, kuras ir izdevušas tehniskos vai īpašos noteikumus, un saņemt institūciju atzinumus par būves gatavību ekspluatācijai, tās atbilstību tehniskajiem vai īpašajiem noteikumiem un normatīvo aktu prasībām, atbilstoši iepriekš minēto būvnoteikumu 52.punkta prasībām.

**4. Līguma summa un norēķinu kārtība**

* 1. Līguma summa ir **EUR 399999,47** (**trīs simti deviņdesmit deviņi tūkstoši deviņi simti deviņdesmit** **deviņi** ***euro***, **47 centi**), neieskaitot pievienotās vērtības nodokli, turpmāk – PVN. PVN 21% EUR 83999,89 (astoņdesmit trīs tūkstoši deviņi simti deviņdesmit deviņi *euro*, 89 centi) tiek maksāts Pievienotās vērtības nodokļa likuma 142.panta noteiktajā kārtībā. Līguma kopējā summa ar PVN ir EUR 483999,36 (četri simti astoņdesmit trīs tūkstoši deviņi simti deviņdesmit deviņi *euro*, 36 centi ).
	2. Līguma summa atbilst Tāmei un tajā ietilpst visas ar Būvdarbiem un Līgumā noteikto prasību izpildi saistītās izmaksas.
	3. Tāmē noteiktās vienību cenas netiek mainītas. Līguma summa tiek koriģēta atbilstoši Būvdarbiem piemērojamo nodokļu izmaiņām.
	4. Pasūtītājs veic samaksu, pārskaitot attiecīgo naudas summu uz Būvdarbu veicēja norādīto bankas kontu, šādā kārtībā:
		1. priekšapmaksa (avansa maksājums) 20% (divdesmit procentu) apmērā no Līguma summas, tas ir, EUR 79999,89 (septiņdesmit deviņi tūkstoši deviņi simti deviņdesmit deviņi *euro*, 89 centi) – 20 (divdesmit) darbdienu laikā no maksājuma pieprasījuma (rēķina) saņemšanas dienas, pēc Līguma noslēgšanas;
		2. ikmēneša maksājums par kārtējā mēnesī faktiski izpildītajiem Būvdarbiem – 20 (divdesmit) darbdienu laikā no atbilstoša maksājuma pieprasījuma (rēķina) saņemšanas dienas, pamatojoties uz Pasūtītāja, Būvuzrauga un Būvdarbu veicēja parakstītajiem Būvdarbu nodošanas – pieņemšanas aktiem;
		3. gala maksājums 10% (desmit procentu) apmērā no Līguma summas, tas ir, EUR 39999,95 (trīsdesmit deviņi tūkstoši deviņi simti deviņdesmit deviņi *euro*, 95 centi) – 20 (divdesmit) darbdienu laikā no atbilstoša maksājuma pieprasījuma (rēķina) saņemšanas dienas, pamatojoties uz aktu par Būvobjektu pieņemšanu ekspluatācijā.
	5. Veicot norēķinus ar Būvdarbu veicēju, Pasūtītājs maksā arī PVN (21%) Pievienotās vērtības nodokļa likuma 142.panta noteiktajā kārtībā.
	6. Ikmēneša maksājumu pieprasījumos (rēķinos) Būvdarbu veicējs paredz saņemta avansa dzēšanu proporcionāli kārtējā mēnesī izpildīto un pieņemto Būvdarbu apjomiem, kā arī var paredzēt gala maksājuma ieturēšanu 10% (desmit procentu) apmērā. Ja ikmēneša maksājumos Būvdarbu veicējs neparedz gala maksājuma ieturēšanu, tad to veic Pasūtītājs tiklīdz Līguma izpilde sasniedz 90% (deviņdesmit procentus).
1. **Līguma izpildes garantija**
	1. Būvdarbu veicējs 14 (četrpadsmit) dienu laikā no Līguma spēkā stāšanās dienas iesniedz Pasūtītājam Līguma saistību izpildes garantiju 10% (desmit procentu) apmērā no Līguma summas (neieskaitot PVN). Līguma saistību izpildes garantiju izsniedz kā bankas garantiju vai apdrošināšanas polisi. Līguma saistību izpildes garantijā jānorāda Līguma pilns nosaukums un Līguma numurs, termiņš, kurā Pasūtītājam garantēta pieprasīto summu vai summas, kas kopumā nepārsniedz noteikto garantijas apmēru, izmaksa Pasūtītājam, neprasot pamatot savu pieprasījumu, pieprasījuma iesniegšanas noteikumi un termiņš, kā arī garantijas beigu datums.
	2. Būvdarbu veicējam ir jānodrošina, lai Līguma saistību izpildes garantija būtu spēkā līdz Būvobjekta nodošanas – pieņemšanas akta parakstīšanai.
	3. Līguma saistību izpildes garantiju Pasūtītājs var izmantot, lai ieturētu līgumsodu, saņemtu zaudējumu atlīdzību vai citas Pasūtītājam pamatojoties uz Līgumu pienākošās summas.
2. **Pušu tiesības, pienākumi un atbildība**
	1. Būvdarbu veicējs apņemas:
		1. organizēt Būvdarbus atbilstoši darbu organizācijas projektam, darba aizsardzības plānam un darbu veikšanas projektam, pirms Būvdarbu uzsākšanas veikt materiālu un to paraugu saskaņošanu ar Pasūtītāju;
		2. segt visus ar Būvdarbu veikšanu saistītos izdevumus, tostarp, par elektroenerģiju, ūdens apgādi, kanalizāciju un citiem komunālajiem pakalpojumiem, kā arī par telekomunikāciju pakalpojumiem līdz Būvdarbu pilnīgai pabeigšanai;
		3. Būvdarbus veikt saskaņā ar ceļa Būvprojektu, Būvdarbu apjomiem un noslēgto Līgumu, atbilstoši Latvijas būvnormatīvu un citu normatīvo aktu, kā arī Latvijas nacionālo standartu prasībām, ievērojot publiskos ierobežojumus. Par konstatēto nesaisti starp Būvprojektu un Būvdarbu apjomiem rakstveidā ziņot Pasūtītājam un Būvprojekta autoram;
		4. Būvdarbu veikšanas procesā ievērot drošības tehnikas, ugunsdrošības un satiksmes drošības noteikumus, visu būvniecības uzraudzības dienestu priekšrakstus, veikt apkārtējās vides aizsardzības pasākumus, kas saistīti ar būvdarbiem Būvobjektā, kā arī uzņemties pilnu atbildību par jebkādiem minēto noteikumu pārkāpumiem un to izraisītām sekām;
		5. nodrošināt Būvobjekta apsardzi visā Līguma darbības laikā (ja tas nepieciešams), kā arī Būvdarbu laikā nodrošināt satiksmes organizāciju;
		6. nodrošināt katru darba dienu būvdarbu žurnāla aizpildīšanu, segto darbu un nozīmīgo konstrukciju elementu uzrādīšanu, aktu sastādīšanu un iesniegšanu Pasūtītājam parakstīšanai;

6.1.7. nodrošināt visu nepieciešamo dokumentu atrašanos būvlaukumā, kuru uzrādīšanu var pieprasīt amatpersonas, kas ir tiesīgas kontrolēt būvdarbus;

6.1.8. nodrošināt visas Būvdarbu izpildes procesā nepieciešamās dokumentācijas sagatavošanu un iesniegšanu Pasūtītājam saskaņā ar Būvprojektu un Latvijas būvnormatīviem, tostarp ceļu izpildmērījumu, kas reģistrēti Latvijas datu centrā;

* + 1. nodrošināt tīrību Būvdarbu teritorijā un visā Būvdarbu veicēja darbības zonā;
		2. nodrošināt Būvobjektu ar nepieciešamajām ierīcēm visu būvgružu aizvākšanai, kā arī nodrošināt to regulāru izvešanu uz speciāli ierīkotām vietām atbilstoši spēkā esošajiem normatīvajiem aktiem;
		3. visā Būvdarbu veikšanas laikā pārbaudīt saņemtās dokumentācijas atbilstību pareizai Būvdarbu veikšanas tehnoloģijai. Par visām konstatētajām neprecizitātēm un kļūdām Būvprojektā vai jaunatklātajiem apstākļiem, kas var novest pie Būvdarbu kvalitātes pasliktināšanās, defektiem tajos vai kā citādi negatīvi ietekmēt izpildītos darbus, nekavējoties rakstveidā informēt Pasūtītāju;
		4. rakstveidā nekavējoties informēt Pasūtītāju par visiem apstākļiem, kas atklājušies Būvdarbu izpildes procesā un var neparedzēti ietekmēt to izpildi;
		5. rakstveidā saskaņot ar Pasūtītāju jebkuru Būvdarbu izpildes procesā radušos nepieciešamo atkāpi no Pušu sākotnējās vienošanās;
		6. nekavējoties brīdināt Pasūtītāju, ja Būvdarbu izpildes gaitā radušies apstākļi, kas var būt bīstami cilvēku veselībai, dzīvībai vai apkārtējai videi, un veikt visus nepieciešamos pasākumus, lai tos novērstu;
		7. līdz katra mēneša piektajam datumam iesniegt Pasūtītājam Būvuzrauga saskaņotu atskaiti par iepriekšējā mēneša ietvaros faktiski paveiktajiem darbiem;
		8. nodrošināt atbildīgā Būvdarbu vadītāja atrašanos Būvobjektā katru darba dienu noteiktajā laikā un izpildāmo darbu kontroli no minētās personas puses;
		9. uzņemties risku (nelaimes gadījumi, būves sagrūšana (bojāeja), bojājumu rašanās, zaudējumu nodarīšana trešajām personām u.c.) par Būvobjektu līdz nodošanas – pieņemšanas akta parakstīšanai;
		10. Būvdarbu izpildē izmantot būvizstrādājumus un iekārtas, kādas ir noteiktas Piedāvājumā vai kādas ir iepriekš saskaņotas ar Pasūtītāju, un kādas pilnībā atbilst Būvprojektam. Būvdarbu veicējs apņemas ievērot būvizstrādājumu ražotāja noteiktos standartus un instrukcijas, ciktāl tie nav pretrunā ar Latvijas Republikas normatīvajiem aktiem;
		11. pēc Pasūtītāja pilnvarojuma nodrošināt atzinuma saņemšanu par Būvobjekta gatavību pieņemšanai – nodošanai ekspluatācijā;
		12. pirms pieņemšanas – nodošanas akta parakstīšanas sakārtot Būvobjektu (aizvākt būvgružus, aizvākt Būvdarbu veicējam piederošo inventāru un darba rīkus u.c.);
		13. ievērot un izpildīt Būvuzrauga likumīgas prasības, kā arī regulāri saskaņot veicamo Būvdarbu izpildi;
		14. apmeklēt darba sanāksmes (saskaņā ar Līguma 3.19.punktu);
		15. veikt citas darbības saskaņā ar Līgumu, Būvprojektu, Latvijas būvnormatīviem un citiem normatīvajiem aktiem;
		16. demontētas caurtekas un norakto minerālgrunti, kas ir Pasūtītāja īpašums, novietot norādītajā atbērtnē.
	1. Pasūtītājs apņemas:
		1. nozīmēt savu pārstāvi – Būvuzraugu – darbu izpildes, to kvalitātes un atbilstības Līgumam uzraudzīšanai. Būvuzraugam ir tiesības jebkurā brīdī apturēt būvdarbu veikšanu, iepriekš rakstiski paziņojot par to Pasūtītājam, Būvvaldei un Būvdarbu veicējam un argumentējot pieņemto lēmumu. Būvuzraugam ir visas tās tiesības un pienākumi, kādi tam ir noteikti būvnormatīvos, citos normatīvajos aktos un Līgumā;
		2. nodrošināt Būvdarbu veicēju ar nepieciešamo dokumentāciju (piemēram, Būvprojektu) un saņemt ar būvdarbu veikšanu saistītās atļaujas;
		3. nodrošināt Būvdarbu veicēja personālam un autotransportam iespēju netraucēti piekļūt Būvobjektam Būvdarbu izpildes grafikā noteiktajos laikos vai citos Pušu saskaņotajos laikos;
		4. pieņemt Būvdarbu veicēja izpildītos Būvdarbus saskaņā ar Līguma noteikumiem;
		5. samaksāt par izpildītajiem Būvdarbiem saskaņā ar Līguma noteikumiem.
	2. Pasūtītājam ir tiesības:
		1. vienpusēji apturēt būvniecību gadījumā, ja Būvdarbu veicējs pārkāpj būvnormatīvu vai citu normatīvo aktu prasības, kā arī citos Līgumā noteiktajos gadījumos;
		2. pieaicināt Būvprojekta autoru autoruzraudzības veikšanai.
	3. Pusēm ir tiesības prasīt nomainīt ikvienu Līguma izpildē iesaistīto personu, pamatojot to ar kādu no sekojošiem iemesliem:

6.4.1. atkārtota pavirša savu pienākumu pildīšana;

6.4.2. nekompetence vai nolaidība;

6.4.3. Līgumā noteikto saistību vai pienākumu nepildīšana;

6.4.4. atkārtota tādu darbību veikšana, kas kaitē drošībai, veselībai vai vides aizsardzībai.

6.5. Būvuzraugam, kā arī citiem Pasūtītāja pilnvarotiem pārstāvjiem ir tiesības bez iepriekšēja brīdinājuma ierasties būvlaukumā, jebkurā ražotnē vai bāzē, kur ražo vai uzglabā materiālus un iekārtas, ko lieto Līguma izpildē, un tur veikt atbilstības pārbaudes, kā arī ņemt paraugus. Par ierašanos būvlaukumā un ražotnē (ražošanas procesa laikā) iepriekš nav jābrīdina. Pārējos gadījumos jābrīdina vismaz 6 (sešas) stundas iepriekš, izmantojot katrā konkrētajā gadījumā efektīvāko saziņas līdzekli (telefons, internets, fakss). Būvdarbu veicējam ir jānodrošina Pasūtītāja pārstāvjiem iespējas veikt iepriekš minētās darbības un jānodrošina kompetenta pārstāvja piedalīšanās, lai parakstītu aktu par to, ka šīs uzraudzības darbības ir veiktas.

6.6. Būvdarbu veicējs nodrošina, ka asfaltēšanas un ceļa segas konstrukcijas izbūves darbu vadītāji segumu izbūves laikā atrodas Būvdarbu veikšanas vietā, un tam jābūt fiksētam Būvdarbu žurnālā.

6.7. Būvdarbu veicējs pirms Būvdarbu uzsākšanas sagatavo un Būvdarbu izpildē lieto Būvdarbu žurnālu atbilstoši Pasūtītāja noteiktām vadlīnijām un izstrādātām veidlapām.

6.8. Būvdarbu veicējs veic būvlaukumā esošā autoceļa un apvedceļu ikdienas uzturēšanas darbus līdz brīdim, kamēr būvlaukums ar Būvdarbu pabeigšanas aktu ir nodots Pasūtītājam.

6.9. Ja Būvdarbu veicējs neveic būvlaukumā esošā autoceļa un apvedceļu ikdienas uzturēšanu, kas rada bīstamību ceļu satiksmei, tad Pasūtītājs šo darbu drīkst uzdot citam izpildītājam. Darba izmaksas un radītos zaudējumus Būvdarbu veicējs atlīdzina Pasūtītājam vai Pasūtītājs ietur no maksājumiem Būvdarbu veicējam.

6.10. Būvdarbu veicējs drīkst būvlaukumā esošo autoceļu vai tā daļu un pienākumu veikt ziemas uzturēšanu uz ziemas uzturēšanas termiņu nodot atpakaļ autoceļa īpašniekam, ja Būvdarbu veicējs nodrošina uz minēto termiņu vismaz 2 (divas) satiksmes joslas ar līdzenu segumu bez satiksmes apgrūtinājumiem Būvdarbu dēļ. Tādā gadījumā ziemas uzturēšanas darbi veicami uz autoceļa īpašnieka rēķina. Lai uz ziemas uzturēšanas periodu nodotu autoceļu vai tā posmu autoceļa īpašniekam, Būvdarbu veicējam jāievēro šādi nosacījumi:

6.10.1. Būvdarbu veicējs ne vēlāk kā 2 (divas) nedēļas iepriekš rakstiski informē Pasūtītāju par nododamo autoceļa posmu, norādot tā adresi;

6.10.2. Būvdarbu veicējs nodrošina satiksmes organizācijas līdzekļu uzturēšanu.

6.11. Būvdarbu veicējs uz sava rēķina nodrošina būvmateriālu masveida pārvadāšanā (kravu skaits pārsniedz 10 (desmit) vienā diennaktī) izmantoto ceļu (izņemot valsts galvenos un reģionālos (1.šķiras) autoceļus) remontu un uzturēšanu, nepasliktinot seguma stāvokli:

6.11.1. autoceļiem ar grants segumu – planē, atputekļo segumu dzīvojamo māju tuvumā un labo bedrītes ar jaunu materiālu;

6.11.2. autoceļiem ar melno segumu – remontē bedrītes.

1. **Līgumsods**

7.1. Ja Būvdarbu veicējs nenodod Būvobjektu Līgumā noteiktajā termiņā, Pasūtītājs var pieprasīt no Būvdarbu veicēja līgumsodu 0,01% apmērā no Līguma summas (neieskaitot PVN) par katru nokavēto dienu, bet ne vairāk kā 10% (desmit procenti) no Līguma summas (neieskaitot PVN).

7.2. Ja Pasūtītājs neveic Būvdarbu veicējam maksājumus Līgumā noteiktajos termiņos, Būvdarbu veicējs var pieprasīt no Pasūtītāja līgumsodu 0,01% apmērā no nesamaksātās summas par katru nokavēto dienu, bet ne vairāk kā 10% (desmit procenti) no Līguma summas (neieskaitot PVN).

7.3. Līgumsoda samaksa neatbrīvo Puses no Līgumā noteikto saistību pilnīgas izpildes.

7.4. Ja Pasūtītājs vienpusēji atkāpjas no Līguma 11.2.1.-11.2.3.apakšpunktā minēto iemeslu dēļ, tas var pieprasīt no Būvdarbu veicēja līgumsodu 5% (piecu procentu) apmērā no Līguma summas (neieskaitot PVN).

**8. Garantija,** **kvalitāte un pārbaudes**

8.1. Būvdarbu veicējs garantē, ka Būvobjekts atbilst Būvprojektam, Līguma, Latvijas Republikas būvnormatīvu un citu Latvijas Republikas normatīvo aktu prasībām. Būvdarbu veicējs ir atbildīgs par visiem bojājumiem un Pasūtītājam nodarītajiem zaudējumiem, kas rodas vai var rasties Būvobjekta neatbilstības dēļ Būvprojektam un Līguma, Latvijas Republikas būvnormatīvu un citu Latvijas Republikas normatīvo aktu prasībām.

8.2. Būvobjekta garantijas termiņš ir **60** (**sešdesmit**) **mēneši** no Būvobjekta pieņemšanas. Pēc Būvobjekta pieņemšanas ne vēlāk kā 5 (piecu) darba dienu laikā Būvdarbu veicējs iesniedz garantijas laika nodrošinājumu vismaz 10% (desmit procentu) apmērā no Līguma kopējās summas (ieskaitot PVN), kuram jābūt spēkā visā garantijas laikā.

8.3. Būvdarbu veicējs apņemas Pasūtītājam pieņemamā termiņā uz sava rēķina novērst bojājumus un citus trūkumus, kas Būvobjektā pie pareizas Būvobjekta ekspluatācijas tiek konstatēti garantijas laikā, un uz kuriem ir attiecināma Līgumā noteiktā garantija.

8.4. Ja Pasūtītājs garantijas laikā konstatē bojājumus vai citus trūkumus, Pasūtītājs par to paziņo Būvdarbu veicējam, norādot vietu un laiku, kad Būvdarbu veicējam jāierodas sastādīt aktu par konstatētajiem bojājumiem vai citiem trūkumiem. Pasūtītāja noteiktais termiņš nedrīkst būt mazāks par 5 (piecām) dienām, izņemot gadījumus, kad ir notikusi avārija vai cits ārkārtējs gadījums, – šādā gadījumā Būvdarbu veicējam jāierodas nekavējoties. Būvdarbu veicēja neierašanās nekavē akta sastādīšanu, un uzskatāms, ka Būvdarbu veicējs piekrīt aktā konstatētajam. Puses akta sastādīšanai ir tiesīgas pieaicināt speciālistus. Izdevumus par speciālistu sniegtajiem pakalpojumiem apmaksā Puse, kas ir atbildīga par konstatētajiem bojājumiem vai citiem trūkumiem.

8.5. Ja Būvdarbu veicējs nenovērš defektus Pasūtītāja noteiktajā termiņā vai atsakās tos novērst, Pasūtītājs ir tiesīgs nolīgt citu personu defektu novēršanai, un Būvdarbu veicējam jāsedz defektu novēršanas izmaksas. Defektu novēršanas izmaksu segšanai Pasūtītājs ir tiesīgs izmantot Līguma 8.2.punktā noteikto garantijas laika nodrošinājumu. Par lēmumu nodot defektu novēršanu citai personai Pasūtītājam jāinformē Būvdarbu veicējs vismaz 5 (piecas) darba dienas iepriekš.

8.6. Būvdarbu veicējs ar saviem līdzekļiem veic visas Līgumā un normatīvajos aktos noteiktās konstrukciju un Būvdarbu kvalitātes pārbaudes un bez kavēšanās iesniedz Būvuzraugam dokumentus par visām veiktajām pārbaudēm, kā arī to kopsavilkumus.

8.7. Ja pārbaude atklāj defektu, Būvdarbu veicējs par saviem līdzekļiem to novērš vai, ja Pasūtītājs secina, ka defekta novēršana nav lietderīga, Pasūtītājs nosaka būvei ilgāku garantijas termiņu ar garantijas finanšu nodrošinājumu par pilnu defekta novēršanas vērtību.

8.8. Ja pārbaudes laikā atklājas defekts, ko Būvdarbu veicējs neatzīst par defektu vai nepiekrīt defekta rašanās cēlonim, tad pārbaudi veic un defekta cēloni noteic Pasūtītāja un Būvdarbu veicēja savstarpēji atzīts eksperts vai ekspertu grupa. Par eksperta kandidatūru Puses savstarpēji rakstveidā vienojas 3 (triju) darba dienu laikā no attiecīgās Puses uzaicinājuma saņemšanas. Ja šajā punktā norādītajā termiņā Puses nevar vienoties par eksperta kandidatūru, ekspertu nosaka Pasūtītājs. Eksperta atzinumu Puses uzskatīs sev par saistošu. Ar eksperta pieaicināšanu saistītās izmaksas Puses sedz vienādās daļās.

8.9. Ja Būvdarbu laikā tiek konstatēti defekti, Būvdarbu veicējam tie obligāti jānovērš, pretējā gadījumā Pasūtītājs ir tiesīgs neveikt maksājumus par izpildītajiem darbiem vai gala norēķinu līdz pilnīgai defektu novēršanai. Ja konstatētos defektus nav lietderīgi novērst, Puses var vienoties, par līgumsoda piemērošanu Būvdarbu veicējam 20% (divdesmit procentu) apmērā no attiecīgo Būvdarbu vērtības. Līgumsodu Pasūtītājs var ieturēt, veicot kārtēja rēķina apmaksu.

**9. Nepārvarama vara**

9.1. Puses tiek atbrīvotas no atbildības par daļēju vai pilnīgu Līguma neizpildi, ja šī neizpilde ir radusies pēc Līguma noslēgšanas nepārvaramas varas apstākļu rezultātā, ko Puses nav varējušas paredzēt un novērst saprātīgiem līdzekļiem.

9.2. Nepārvarama vara nozīmē nekontrolējamu notikumu, ko nav bijis iespējams paredzēt un ko Puse nevar iespaidot. Ar nepārvaramu varu tiek saprasti jebkādi no Puses gribas neatkarīgi apstākļi (ja tā ir rīkojusies saprātīgi un godīgi), kuru rezultātā nav bijis iespējams saistības izpildīt pienācīgi vai izpildīt vispār, ja Puse šos apstākļus nav spējusi paredzēt, un ja šos apstākļus nav bijis iespējams novērst ar saprātīgiem un godīgiem paņēmieniem.

**10. Līguma darbības termiņš**

10.1. Līgums stājas spēkā, kad to ir parakstījušas Puses un ir spēkā līdz Līgumā noteikto saistību pilnīgai izpildei.

10.2. Līguma izpildes termiņš – **10** (**desmit**) **mēneši** no tā noslēgšanas dienas, ieskaitot tehnoloģiskos pārtraukumus un darbu veikšanu 17 kalendārajās nedēļās atbilstoši Izpildītāja darbu kalendārajam grafikam, jeb līdz **2019.gada 5.augustam**.

10.3. Pusēm savstarpēji vienojoties, Līguma izpildes termiņš var tikt pagarināts Līguma 3.24.punktā noteiktajā kārtībā, ievērojot Līguma 3.21.-3.22.punkta nosacījumus, noslēdzot rakstisku vienošanos par Līguma izpildes termiņa pagarināšanu, kas kļūst par Līguma neatņemamu sastāvdaļu pēc tās abpusējās parakstīšanas.

**11. Līguma grozīšana un izbeigšana**

11.1. Līgums var tikt izbeigts tikai Līgumā noteiktajā kārtībā vai Pusēm savstarpēji vienojoties.

11.2. Pasūtītājs var vienpusēji atkāpties no Līguma, par to rakstveidā paziņojot Būvdarbu veicējam:

11.2.1. ja Būvdarbu veicējs Līgumā noteiktajā termiņā nav uzsācis Būvdarbu izpildi un ir konstatēts būtisks Būvdarbu uzsākšanas nokavējums, kā rezultātā paredzama Būvobjekta nodošanas termiņa neievērošana;

11.2.2. ja Būvdarbu veicējs ir atzīts par maksātnespējīgu;

11.2.3. ja Būvdarbu veicējs neievēro Laika grafikā noteiktos termiņus, kas var novest pie Līguma 3.1.punktā noteiktā Būvobjekta nodošanas termiņa nokavējuma.

11.3. Būvdarbu veicējs 5 (piecu) dienu laikā no Pasūtītāja paziņojuma par vienpusēju atkāpšanos no Līguma saņemšanas dienas atmaksā Pasūtītājam nedzēsto kā priekšapmaksu (avansu) saņemto summu, kā arī maksā līgumsodu saskaņā ar Līguma noteikumiem.

11.4. Pēc Pasūtītāja vienpusējas atkāpšanās no Līguma Būvdarbu veicējs Pasūtītāja noteiktajā datumā pārtrauc Būvdarbus, nepieciešamības gadījumā veic atsevišķu konstrukciju konservāciju, kā arī veic visus pasākumus, lai Būvobjekts un Būvdarbi tiktu atstāti nebojātā, drošā stāvoklī, sakopj būvlaukumu, nodod Pasūtītājam ar Būvdarbiem saistītos dokumentus, nodrošina, ka tā personāls atstāj Būvobjektu. Par Būvobjekta nodošanu Pasūtītājam Puses sastāda attiecīgu aktu.

11.5. Pēc Pasūtītāja vienpusējas atkāpšanās no Līguma Puses sastāda aktu par faktiski veikto Būvdarbu apjomu un to vērtību. Pasūtītājs pieņem Būvdarbus tādā apjomā, kādā tie ir faktiski veikti, tos objektīvi ir iespējams pieņemt un tie ir turpmāk izmantojami. Būvdarbu veicēja neierašanās nekavē akta sastādīšanu, un uzskatāms, ka Būvdarbu veicējs piekrīt aktā konstatētajam.

11.6. Ja Pasūtītājs nokavē maksājumu par vairāk nekā 30 (trīsdesmit) dienām vai apgrūtina vai liedz Būvdarbu veicējam Līgumā noteikto saistību izpildi, Būvdarbu veicējs var vienpusēji atkāpties no Līguma – ar nosacījumu, ka Pasūtītājs 5 (piecu) dienu laikā no attiecīga Būvdarbu veicēja paziņojuma saņemšanas dienas nav veicis maksājumu Būvdarbu veicējam vai novērsis šķēršļus Būvuzņēmēja Līgumā noteikto saistību izpildei.

11.7. Līguma grozījumi ir pieļaujami, ja tie nemaina Līguma vispārējo raksturu (veidu un iepirkuma procedūras dokumentos noteikto mērķi) un atbilst vienam no šādiem gadījumiem:

11.7.1. grozījumi ir nebūtiski;

11.7.2. grozījumi ir būtiski un tiek izdarīti tikai PIL 61.panta trešajā daļā minētajos gadījumos;

11.7.3. grozījumi tiek izdarīti PIL 61.panta piektajā daļā minētajā gadījumā neatkarīgi no tā, vai tie ir būtiski vai nebūtiski.

11.8. Līguma izpildes termiņa grozījumi pieļaujami un veicami tikai ievērojot Līguma 10.3.punktā noteiktās prasības.

**12. Piemērojamās tiesību normas un strīdu risināšanas kārtība**

12.1. Līgums interpretējams un pildāms saskaņā ar Latvijas Republikas normatīvajiem aktiem. Līgumā nenoregulētajiem jautājumiem piemērojami Latvijas Republikas normatīvie akti.

12.2. Strīdus Puses risina savstarpēju pārrunu ceļā vai tiesā Latvijas Republikas normatīvajos aktos noteiktajā kārtībā.

12.3. Puses pieliek visas pūles, lai strīdus atrisinātu savstarpēju pārrunu ceļā. Puses rakstiski informē viena otru par savu viedokli attiecībā uz strīdu, kā arī iespējamo strīda risinājumu. Ja Puses uzskata par iespējamu, tās tiekas, lai atrisinātu strīdu.

12.4. Pusei ir jāatbild uz otras Puses piedāvāto strīda risinājuma priekšlikumu 5 (piecu) dienu laikā no tā saņemšanas dienas. Ja strīda risinājumu neizdodas panākt 30 (trīsdesmit) dienu laikā no strīda risinājuma priekšlikuma saņemšanas dienas, Puses strīdu var nodot izšķiršanai tiesā Latvijas Republikas normatīvajos aktos noteiktajā kārtībā.

**13. Citi noteikumi**

13.1. Ja kāds no Līguma noteikumiem zaudē spēku, tas neietekmē citu Līguma noteikumu spēkā esamību.

13.2. Puse rakstveidā informē otru Pusi par kontaktinformācijas vai rekvizītu maiņu.

13.3. Ja kāda no Pusēm nav izmantojusi Līgumā paredzētās tiesības vai cita veida tiesiskās aizsardzības līdzekļus, netiek uzskatīts, ka Puse ir atteikusies no šo tiesību vai tiesiskās aizsardzības līdzekļa izmantošanas turpmāk.

13.4. Līgums sastādīts un parakstīts 2 (divos) oriģinālos eksemplāros, abi eksemplāri ir ar vienādu juridisko spēku. Viens no Līguma eksemplāriem atrodas pie Pasūtītāja, un viens – pie Būvdarbu veicēja.

13.6. Šādi Līguma pielikumi ir Līguma neatņemamas sastāvdaļas:

13.6.1. Līguma 1.pielikums „Būvprojekts”;

13.6.2. Līguma 2.pielikums „Būvdarbu apjomu saraksts”;

13.6.3. Līguma 3.pielikums „Piedāvājums”, tostarp, Laika grafiks un Tāmes;

13.6.4. Līguma 4.pielikums „Līguma izpildes garantija”.

**14. Pušu rekvizīti un paraksti**

|  |  |
| --- | --- |
| BŪVDARBU VEICĒJS | PASŪTĪTĀJS |
| **SIA “V.J.M. BŪVE”**reģ.Nr.42403032196 | **Rēzeknes novada pašvaldība**reģ.Nr.90009112679 |
|  |  |